Martyniškių dvaras

Martyniškių dvaras – dvaras, esantis Šiaurės Lietuvoje, Joniškio r., Gaižaičių sen., Martyniškių kaime. įrašytas į Kultūros vertybių registrą, unikalus kodas . Dvaras įsikūręs prie Švėtės upės, sodyboje be rūmų yra keletas ūkinių pastatų, parkas.http://heritage.lt/dvarai/teritorijos.php?id=507 

 Istorija 
Rašytiniuose šaltiniuose kaimas minimas nuo 1650 m. 1783 m. buvo valdoma evangelikų liuteronų savininkų. LDK laikais kaimas priklausė Šakynos seniūnijai, kuris 1797 m. tapo privačia valda. 1795 m. buvo Šakynos seniūnijos dvaras (14 gyventojų).

1816 m. nurodytas atskiras grafo Aleksandro Lotreko (Pierre Alexander (Alexander) Gf. de Toulouse-Lautrec, g. 1769 m.) dvaras. 
1848 m. dvarui priklausė Jautmalkių palivarkas 9 kaimai (Puikiai, Jautmalkiai, Narčiai, Šliupščiai, Strimyliškės, Liutikai, Pailiai, Bambalai, Narbučiai ir kt.), 2 užusieniai (viso 674 pavaldiniai). Dvarui priklausė 4299 dešimtinės žemės. 1840 m. kovo 15 d. Aleksandras Tulūz-Lotrekas valdė dvarą su 100 dūmų.

1866 m. minimas Martyniškių dvaro savininkas Rudolfas Koscialkovskis. Rašoma, kad "Šiaulių apskrities taikos tarpininkų suvažiavimo pirmininkas teigė, kad Martyniškyje puikiai įrengta dvaro sodyba, kurioje stovi „gražiausias apskrityje ponų namas“, yra didelis vaismedžių sodas, dirbamose žemėse naudojama 11 laukų sėjomaina, prižiūrėtos ganyklos ir pan."TAMARA BAIRAŠAUSKAITĖ, Kova dėl žemės: dvarininkų ir dvarų valstiečių nuosavybės santykiai panaikinus baudžiavą (XIX a. 7–8 deš.), LITUANISTICA. 2014. T. 60. Nr. 3(97), p . 145–167.

Po 1920 m. mokykla įsikūrė mūriniame 2 aukštų dvaro name.Misius K., Vietovės. Joniškio kraštas. Kaunas: Žiemgalos leidykla, p., 2011, p. 87.

 Architektūra 
Mūriniai klasicistiniai rūmai su mezoninu, keturšlaičiu stogu, mūriniais rūsiais, skliautinėmis lubomis. Prieangis 2 aukštų, su dorėniniais piliastrais, dvišlaičiu stogu.

 Galerija 

 Žmonės 
Martyniškių dvare gimė latvių rašytojas Jānis Šmits (1877–1929, JAV).

 Išnašos 

 Nuorodos 
TAMARA BAIRAŠAUSKAITĖ, Kova dėl žemės: dvarininkų ir dvarų valstiečių nuosavybės santykiai panaikinus baudžiavą (XIX a. 7–8 deš.), LITUANISTICA. 2014. T. 60. Nr. 3(97), p . 145–167

Kategorija:Joniškio rajono dvarai